Diari Oficial de la Generalitat Valenciana


Sumari del DOGV 6904, del 16-11-2012 (2012/10281)

RESOLUCIÓ de 5 de novembre de 2012, del director de l'Agència Valenciana d'Energia (AVEN), per la qual es reajusta la distribució pressupostària entre els distints programes en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, cogeneració i diversificació energètica, per a l'exercici 2012.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6904

Data del DOGV
:   16-11-2012

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2012/10108


Data del document
:   05-11-2012

Organisme emissor
:   Conselleria d'Economia, Indústria i Comerç

Tipus de document
:   Resolució

Anàlisi jurídica

RESOLUCIÓ de 5 de novembre de 2012, del director de l'Agència Valenciana d'Energia (AVEN), per la qual es reajusta la distribució pressupostària entre els distints programes en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+) en les empreses, sector edificació, servicis públics, cogeneració i diversificació energètica, per a l'exercici 2012. [2012/10934]  
En l'article 3 de la Resolució de 26 de juny de 2012, del president de l'Agència Valenciana de l'Energia (AVEN), per la qual es convoquen ajudes en el marc del Pla d'Acció de l'Estratègia d'Estalvi i Eficiència Energètica 2008-2012 (PAE4+), en les empreses, sector edificació, servicis públics, cogeneració i diversificació energètica per a l'exercici 2012, s'establix que mitjançant una resolució del director de l'AVEN es podrà reajustar la distribució pressupostària entre els distints programes, d'acord amb les sol·licituds d'ajuda presentades.  
  
Una vegada estudiades les sol·licituds d'ajuda presentades dins dels diferents programes, s'observa que el nombre de sol·licituds presentades en el Programa de Diversificació Energètica és superior al pressupost disponible mentres que en el Programa d'Estalvi i Eficiència Energètica en l'Empresa, el nombre de sol·licituds és inferior al pressupost disposat.  
Amb motiu d'optimitzar els fons existents en la mencionada orde d'ajudes, resolc:  
  
Redistribuir els fons assignats entre els diferents programes, i les noves quantitats màximes destinades a cada una d'ells són les que s'indiquen a continuació:  
- Programa d'Estalvi i Eficiència Energètica en l'Empresa: 3.900.000 euros.  
- Programa d'Estalvi i Eficiència Energètica en l'Edificació: 1.200.000 euros.  
- Programa d'Estalvi i Eficiència Energètica en els Servicis Públics: 423.500 euros.  
- Programa d'Estalvi i Eficiència Energètica en Transformació de l'Energia: 300.000 euros.  
- Programa de Diversificació Energètica: 500.000 euros.  
  
València, 5 de novembre de 2012.- El director de l'Agència Valenciana de l'Energia: Antonio Cejalvo Lapeña.